Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael peab väidetavalt salakõnelusi ELiga.
28-liikmeline liit püüab jätkata diplomaatilist osalust
seoses palestiinlastega.
USA Kaitseministeerium tahab järgmisel aastal kärpida poole võrra
Iisraeliga ühiste kaitseprojektide arendamise eelarvet.
USA välisminister kutsus Moskvat
ühinema jõupingutustega koheseks vaherahuks Süürias.
Iisrael peab salakõnelusi ELiga
seoses Iisraeli Läänekalda asunduste toodangu märgistamisega.
Iisraeli riigitelevisioon teatas eile,
et Euroopa pole kõnelustel loobunud toodete märgistamise nõudest,
vaid pakkus Iisraelile kompensatsiooni vastutasuks loa eest
jätkata diplomaatilist osalust palestiinlaste küsimuses.
Peaminister Netanyahu korraldusel peatas Iisrael ca kuue kuu eest
palestiinlastega seotud diplomaatilise koordineerimise ELiga
vastuseks otsusele märgistada Iisraeli Läänekalda asunduste tooted,
mis 28-liikmelisse liitu eksporditakse.
Netanyahu kantselei ja välisministeerium
raportit ei kommenteerinud.
Teise diplomaatilise asja teemal -
Iisraeli-Türgi läbirääkimistiimid kohtusid täna Šveitsis,
et püüda lõpule jõuda kahe riigi vahelise lepituspaktiga.
Nii Iisraeli kui Türgi allikate teatel on endiselt alles peamine tüliõun
ehk Türgi nõudmine, et Iisrael kaotaks Gaza blokaadi,
mis oli kõneluste peamiseks vaidlusteemaks.
Türgi president Erdogan tunnustab ja isegi toetab häälekalt Hamasi,
Gazat valitsevat Moslemivennaskonna haru,
ja on korduvalt lubanud
sealsete palestiinlaste küsimuses igati kaasa aidata.
USA Kaitseministeerium tahab järgmisel aastal poole võrra kärpida
Iisraeliga ühiste kaitseprojektide arendamise eelarvet.
Kongressile esitatud Pentagoni eelarvetaotluses
eraldatakse ca 146 mln USD kaitsekoostööks juudiriigiga.
Tänavu eraldati samadele projektidele 268 mln USD.
USA investeering Iron Dome'i õhutõrjekilpi,
mis on Iisraeli peamine kaitsesüsteem Hamasi rakettide vastu,
väheneb samuti tuleval aastal ca 13 mln USD võrra,
ulatudes 42 miljonini.
Lisaks USA toetusele Iron Dome'i arendamiseks,
jätkab USA Kaitseministeerium Iisraeli aitamist
kahe teise raketitõrjesüsteemi arendamises,
sh Arrow ja David's Sling.
Pentagon taotleb järgmiseks viieks aastaks
540 mln USD kaitsekoostööks Iisraeliga.
Eelarvetaotlus ei näidanud Iron Dome'i õhutõrjekilbi arendamist
pärast järgmist aastat.
Konfliktist Süürias -
USA välisminister Kerry kutsus Moskvat ühinema jõupingutustega
kohese vaherahu kehtestamiseks Süürias, rõhutades,
et Venemaa tegevus Süürias
raskendab rahukõneluste pidamist Süüria konflikti lõpetamiseks.
Süüria valitsusväed käivitasid
Venemaa õhurünnakute ning Iraani ja Liibanoni Hezbollah' võitlejate toel
suure pealetungi Aleppo kandis Põhja-Süürias
ja neil õnnestus tagasi lüüa Lääne toetatud mässuliste väed.
Ühisel pressikonverentsil Egiptuse kollegi Shoukryga
rõhutas USA esidiplomaat Venemaa rahvusvahelisi kohuseid,
mis lubavad luua raamistiku kauaoodatud poliitilisele lahendusele.
Pole kahtlust ja olen seda varemgi öelnud,
et Venemaa praegune tegevus Aleppos ja regioonis
raskendab laua äärde istumist
ja tõsist arutamist.
Oleme kutsunud Venemaad ja kutsume taas
ühinema jõupingutustega koheseks relvarahuks
ja täielikuks humanitaarabi juurdepääsuks.
Sellega tänane kohtumine tegelebki ja näitab, milline tee meid ees ootab.
Me pole toimuva suhtes pimedad.
Teame, kui kriitiline see hetk on
ja Venemaa peab andma olulise panuse,
et opositsioon ja teised saaksid kõnelustele tulla,
ja looma läbirääkimisteks soodsa atmosfääri.
Nad on selle viimaste päevadega väga raskeks muutnud.
ÜRO vahendatud kõneluste peatamisest
poliitilise lahenduse leidmiseks verisele konfliktile
on lääneriigid ja teised USA juhitud ISISe vastase koalitsiooni liikmed
kes toetavad Süüria opositsiooni,
süüdistanud Venemaad Süüria olukorra halvendamises.
Vene õhurünnakud olevat muutnud võimatuks opositsioonil,
mis pärast Assadi vägede võite viimastel nädalatel nõrgeneb,
Süüria valitsusega läbirääkimisteks maha istuda.
Kommenteeriksin Venemaad,
kelle tegevus Süürias muudab niigi halva seisu hullemaks.
Venemaa sõjalise kampaania otsese tulemusena
liigub mõrvarlik Assadi režiim edasi.
Mõõdukas Süüria opositsioon taganeb
ning tuhanded uued põgenikud voolavad Türgi ja Euroopa poole.
Pärast Süüria armee võite ja pealetungi Aleppo linnale,
voolasid tuhanded põgenikud Türgi piirile, et sealt varju otsida.
Kuigi Türgi võtab vastu rohkelt põgenikke
ja ravib ka lahinguis haavatasaanuid,
pole ÜRO põgenikeagentuuri teatel kõiki soovijaid veel vastu võetud.
Türgi on sisse lasknud ka mitmeid raskes seisus
ja haavatud inimesi,
kuid paljusid üle piiri siiski ei lasta.
Palume Türgil avada piir kõigile Süüria tsiviilelanikele,
kes põgenevad ohu eest ja otsivad rahvusvahelist kaitset,
nagu on tehtud kriisi algusest peale.
Türgi välisministri Cavusoglu sõnul
lubab Türgi põgenikke sisse vaoshoitud moel,
ja seni on läbi lubatud ca 10 000 ligi 50 000st,
kes viimase lainega Türgi piirile on saabunud.
Ühisel pressikonverentsil oma Ungari kolleegiga Budapestis
ütles Cavusoglu,
et praegune põgenikevool Türki võib tõusta miljoni inimeseni,
kui Venemaa ja Süüria jätkavad kampaaniat opositsiooni vastu.
Rääkisime Venemaa õhurünnakutest,
mille tõttu põgenes Türgi piirile üle 50 000 inimese.
Võtsime vastu 10 000,
kuid teised seavad leerid püsti teisel pool piiri.
Võime neid läbi lasta üksnes vaoshoitud moel.
Kui õhurünnakud jätkuvad,
võib Süüria põgenikevool tõusta 100 000
või isegi miljonini.
Alates Süüria konflikti algusest
on Türgi vastu võtnud ca 2,5 mln põgenikku.
Paljud neist on jätkanud teed Euroopasse.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri